**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „ADMINISTRACINIO PASTATO, ESANČIO LIEPŲ G. 7, KLAIPĖDOJE, ATNAUJINIMAS (MODERNIZAVIMAS), SUMAŽINANT ENERGIJOS SUVARTOJIMO SĄNAUDAS“ ĮGYVENDINIMUI**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504; 2012, Nr. 136-6958) 16 straipsnio 2 dalies 41 punktu, Klaipėdos miesto savivaldybės taryba nusprendžia:

1. Pritarti projekto „Administracinio pastato, esančio Liepų g. 7, Klaipėdoje, atnaujinimas (modernizavimas), sumažinant energijos suvartojimo sąnaudas“ įgyvendinimui, teikiant paraišką finansinei paramai gauti pagal Klimato kaitos specialiosios programos lėšų naudojimo 2013 m. sąmatą detalizuojančio plano priemonę „Visuomeninės paskirties pastatų atnaujinimas (modernizavimas), sumažinat energijos suvartojimo sąnaudas“.

2. Užtikrinti projekto „Administracinio pastato, esančio Liepų g. 7, Klaipėdoje, atnaujinimas (modernizavimas), sumažinant energijos suvartojimo sąnaudas“ finansavimą, padengiant Klaipėdos miesto savivaldybės biudžeto lėšomis netinkamas finansuoti, tačiau projektui įgyvendinti būtinas išlaidas.

3. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame projekte.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Skaidrė Raudytė, tel. 39 61 27

2013-08-07